ai4bharat/Pralekha huggingface dataset:
సూక్ష్మ, లఘు, మధ్య తరహా సంస్థల మంత్రిత్వ శాఖష్
వలస కార్మికులకు మొదటి ఆదాయాన్ని అందిస్తున్న కెవిఐసి హనీ మిషన్; రానున్న నెలల్లో మరింత అధిక దిగుబడి రానుంది
కోవిడ్ 19 మహమ్మారి నేపథ్యంలో ఖాదీ మరియు గ్రామ పరిశ్రమల కమిషన్  ప్రారంభించిన స్వయం సంమృద్ధి చర్యలు ఫలితాలను ఇవ్వడం ప్రారంభించాయి. ఆగస్టు నెలలో ఉత్తర ప్రదేశ్లోని కెవిఐసికు చెందిన హనీ మిషన్తో కలిసి పనిచేస్తున్న బాధిత వలస కార్మికులు తమ మొదటి తేనె పంటను పొందారు. డిసెంబర్ మార్చి నెలల్లో వచ్చే బంపర్ దిగుబడి కోసం వారంతా ఎదురు చూస్తున్నారు.
మొదట పశ్చిమ యూపీలోని ముజఫర్ నగర్ జిల్లాలో ఐదుగురు వలస కార్మికులు ఈ ఏడాది ఆగస్టు 25 న వారికి పంపిణీ చేసిన 50 తేనెటీగ పెట్టెల నుండి 253 కిలోల తేనెను సేకరించారు. కిలో ముడి తేనె సగటున 200 రూపాయలకు అమ్ముడవుతుందని అంచనా. ఆ రేటు ప్రకారం వలస కార్మికులకు దాదాపు 50 వేల రూపాయలు లభిస్తుందని అంచనా. అంటే ఈ ప్రతి లబ్ధిదారునికి సగటున రూ.10,000 ఆదాయం. ఈ ప్రాంతంలో కెవిఐసి శిక్షణ పొందిన తరువాత 70 మంది వలస కార్మికులకు మొత్తం 700 తేనెటీగ పెట్టెలను పంపిణీ చేశారు. మిగిలిన తేనెటీగ పెట్టెల నుండి తేనె వెలికితీత రాబోయే రోజుల్లో కొనసాగుతుంది.
ఈ పెట్టెల నుండి తేనె ఉత్పత్తి డిసెంబర్ నుండి మార్చి వరకు కనీసం 5 రెట్లు పెరుగుతుంది. ఎందుకంటే యూకలిప్టస్ మరియు ఆవపిండి పంట సీజన్లో పూర్తిగా వికస్తాయి. ఈ తేనెటీగ పెట్టెలు సీజన్లో గరిష్టంగా దాదాపు 25 కిలోల తేనెను ఉత్పత్తి చేస్తాయి. అలాగే తేనెటీగల పెంపకందారులు తమ పెట్టెలను సమీప రాష్ట్రాలైన హర్యానా, రాజస్థాన్ మరియు తూర్పు ఉత్తర ప్రదేశ్లకు తరలిస్తారు. అక్కడ తేనెటీగలు పుప్పొడి మరియు తేనెను సమృద్ధిగా తీసుకోవడం వల్ల అధిక ఉత్పత్తికి అవకాశం ఉంటుంది.
కెవిఐసి చైర్మన్ శ్రీ వినయ్ కుమార్ సక్సేనా మాట్లాడుతూ వలస కార్మికులు తమ మాలాలకు చేరుకోవడంతో పాటు స్వయం ఉపాధిలో నిమగ్నమవ్వడం సంతోషంగా ఉందని అన్నారు. "ఇతర నగరాల నుండి తమ స్వస్థలాలకు తిరిగి వచ్చిన ఈ బాధిత కార్మికులను ఆత్మనిర్భర్ భారత్ అభియాన్లో భాగంగా హనీ మిషన్తో అనుసంధానం చేశారు. తద్వారా కేవలం మూడు నెలల్లో కార్మికులు సొంతంగా జీవనోపాధి పొందడం ప్రారంభించడం చాలా బాగుంది. తేనె ఉత్పత్తి ద్వారా వారి ఆదాయం రాబోయే నెలల్లో చాలా రెట్లు పెరుగుతుంది"అని సక్సేనా అన్నారు.
తమకు మద్దతు అందించినందుకు గాను లబ్ధిదారులు కెవిఐసి కృతజ్ఞతలు తెలిపారు. " ఉపాధి కోసం ఇతర నగరాలకు వలస వెళ్ళకుండా తేనెటీగల పెంపకం మాకు జీవనోపాధిని సంపాదించడానికి వీలు కల్పించింది. ఆత్మనిర్భర్ భారత్ కార్యక్రమంతో స్థానికంగానే ఉపాధి కల్పించిన ప్రధానమంత్రి శ్రీ నరేంద్ర మోడీకి కృతజ్ఞతలు. మేము ఐదుగురు కార్మికులం 50 తేనెటీగ పెట్టెల ద్వారా కేవలం 3 నెలల్లోనే 253 కిలోల తేనెను సేకరించాము" అని సహారాన్పూర్ జిల్లాలోని కెవిఐసి బీకీపర్ అమిత్ కుమార్ అన్నారు.
ముఖ్యంగా ఆత్మనిర్భర్ భారత్ కోసం ప్రధానమంత్రి పిలుపుకు స్పందించిన కెవిఐసి..ఉత్తరప్రదేశ్ మరియు బీహార్ రాష్ట్రాల్లోని వందలాది మంది వలస కార్మికులను హనీ మిషన్, కుమ్హర్ శశక్తికరన్ యోజన మరియు ప్రాజెక్ట్ డిగ్నిటిఇఎ వంటి పథకాలతో వారిని భాగస్వాములను చేసింది. అవసరమైన వస్తు సామగ్రిని పంపిణీ చేయడమే కాకుండా కొత్త తేనెటీగల పెంపకందారులకు సాంకేతిక శిక్షణ మరియు పర్యవేక్షణను కెవిఐసి అందించింది.
రక్షణ మంత్రిత్వ శాఖ
మారిన హిండన్ వైమానిక దళ కేంద్ర కమాండ్
ఎయిర్ కొమొడోర్ వినయ్ ప్రతాప్ సింగ్ నుంచి 01 జూన్ 2023న హిండన్ వైమానిక దళ కమాండ్ బాధ్యతలను ఎయిర్ కొమొడోర్ సంజయ్ చోప్రా స్వీకరించారు. ఈ సందర్భంగా నిర్వహించిన కవాతు అందరినీ ఆకట్టుకుంది.
ఎయిర్ కొమొడోర్ సంజయ్ చోప్రాను హెలికాప్టర్ పైలట్గా 1995 డిసెంబర్లో భారతీయ వైమానిక దళంలో ప్రవేశించారు. ఆయన అర్హత కలిగిన ఫ్లైయింగ్ ఇనస్ట్రక్టర్ మాత్రమే కాక 4700 గంటల పాటు హెలికాప్టర్ నడిపారు.ఆయన సికింద్రాబాద్లోని కాలేజ్ ఆఫ్ ఎయిర్ వార్ఫేర్ పూర్వ విద్యార్ధి. వైమానిక అధికారి ఒక హెలికాప్టర్ యూనిట్ను, ఫ్లైయింగ్ స్టేషన్ను నిర్వహించడమే కాక అనేక కార్యాచరణ బాధ్యతలను నిర్వహించారు. ఆయన వాయుసేన పతక గ్రహీత.
(Visitor Counter : 81
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
పూర్తి అయిన 92.8% రేషన్ కార్డుల ఆధార్ సీడింగ్
దేశంలోని 92.7% రేషన్ షాపుల వద్ద ఇపిఒఎస్ పరికరాలు
జాతీయ స్థాయిలో 21.91 కోట్ల  రేషన్ కార్డులను, 70.94 కోట్ల  జాతీయ ఆహార భద్రతా చట్ట లబ్ధిదారుల ఆధార్ ను సీడింగ్ చేయడాన్ని రాష్ట్రాలు, కేంద్ర పాలిత ప్రాంతాలూ పూర్తి చేశాయని కేంద్ర వినియోగదారుల వ్యవహారాలు, ఆహారం, ప్రజా పంపిణీ మంత్రిత్వ శాఖ సహాయ మంత్రి సాధ్వీ నిరంజన్ జ్యోతి శుక్రవారం రాజ్యసభలో అడిగిన ఒక ప్రశ్నకు లిఖితపూర్వక సమాధానం ఇస్తూ వెల్లడించారు. దేశంలోని 4.98 లక్షల  రేషన్ షాపులు 23/07/2021 నాటికి ఇపిఒఎస్ పరికరాలను కలిగి ఉన్నాయని తెలిపారు.
వన్ నేషన్ వన్ రేషన్ కార్డ్  ప్రణాళిక కింద నెలవారీగా సగటున దాదాపు 1.6 కోట్ల పోర్టబిలిటీ లావాదేవీలు నమోదు అయ్యాయని, ఇది దేశంలో జరుగుతున్న ప్రజా పంపిణీ వ్యవస్థ  లావాదేవీలలో కేవలం 10% మాత్రమేనని అన్నారు. అంతేకాకుండా, అంతర్-రాష్ట్ర  అత్యధిక సంఖ్యలో లావాదేవీలు స్థిరంగా కనిపించాయని, పిడిఎస్ సంస్కరణల కింద దాదాపు అన్ని రాష్ట్రాలు / కేంద్రపాలిత ప్రాంతాలూ ఆహార ధాన్యాల సరఫరా గొలుసు నిర్వహణను కంప్యూటరీకరించాయని మంత్రి వివరించారు.
అంతర్ రాష్ట్ర పోర్టబిలిటీ లావాదేవీల విషయానికి వస్తే, ఇతర రాష్ట్రాలు/ కేంద్రపాలిత ప్రాంతాల నుంచి వలుస వెళ్ళిన ఎన్ఎఫ్ఎస్ఎ లబ్ధిదారులకు అంతర్ రాష్ట్ర పోర్టబిలిటీ లావాదేవీల ద్వారా ఆహార ధాన్యాలు పంపిణీలో సర్దుబాటుకు, సమన్వయానికి కేంద్ర వ్యవస్థ ఎప్పటికప్పుడు సహాయ, సహకారాలను, సౌలభ్యతను ఇచ్చి సులభతరం చేస్తోంది.
ఒఎన్ఒఆర్ సి ప్రణాళికను ఆగస్టు 2019లో ప్రవేశపెట్టినప్పటి నుంచి జూన్ 2021 వరకు 29 కోట్లకు పైగా పోర్టబిలిటీ లావాదేవీలు నమోదు అయ్యాయి. కాగా, ఈ పోర్టబిలిటీ లావాదేవీల ద్వారా లబ్దిపొందిన వలుసదారుల సంఖ్య ఎక్కువగా ఉండవచ్చు. ఎందుకంటే, లబ్ధిదారు కుటుంబంలోని ఏ సభ్యుడైనా కూడా మొత్తం కుటుంబం తరుఫున ఒకటి లేదా అంతకన్నా ఎక్కువ లావాదేవీల ద్వారా ఆహార ధాన్యాలను పొందే అవకాశం ఉంది.
జాతీయ ఆహార భద్రతా చట్టం 2013 లాభాలను పొందేందుకు దేశవ్యాప్తంగా పోర్టబిలిటీకి అవకాశం ఇచ్చే వన్ నేషన్ వన్ రేషన్ కార్డ్  ప్రణాళిక ఇప్పటికే 33 రాష్ట్రాలు / కేంద్రపాలిత ప్రాంతాలలో అమలవుతూ, దేశంలోని దాదాపు 86.7% ఎన్ఎఫ్ఎస్ఎ  జనాభాకు వర్తిస్తోంది. జులై 2021 నుంచి దీనిని ప్రారంభించడం ద్వారా ఢిల్లీ ఈ జాబితాలో తాజాగా చేరింది. రేషన్ కార్డుల పోర్టబిలిటీని అమలు చేసేందుకు వారి సాంకేతిక సంసిద్ధతపై ఆధారపడి సాధ్యమైనంత త్వరగా ఒఎన్ఒఆర్సిని అమలు చేయవలసిందిగా మిగిలిన 3 రాష్ట్రాలైన ఛత్తీస్గఢ్, అస్సాం, పశ్చిమ్ బెంగాల్ ను క్రమతప్పకుండా తమ శాఖ కోరుతోందని మంత్రి వివరించారు.
సాంఘిక న్యాయం, మరియు సాధికారత మంత్రిత్వ శాఖ
దివ్యాంగులకు మరింత మెరుగైన సేవలకు పీటీ దీనదయాళ్ ఉపాధ్యాయ నేషనల్ ఇన్స్టిట్యూట్ ఫర్ పర్సన్స్ విత్ ఫిజికల్ డిజెబిలిటీస్ సరికొత్త చొరవ
దివ్యాంగులకు మరింత మెరుగైన సేవలకు న్యూఢిల్లీలోని పీటీ దీనదయాళ్ ఉపాధ్యాయ నేషనల్ ఇన్స్టిట్యూట్ ఫర్ పర్సన్స్ విత్ ఫిజికల్ డిజెబిలిటీస్  సరికొత్త చొరవను ప్రారంభించింది. 3డీ టెక్నాలజీని ఉపయోగించి మెరుగైన సేవలను అందించేలా ఈ చొరవను ప్రారంభించారు. ఈ చొరవలో తొట్టతొలి అడుగుగా క్యాన్సర్ కారణంగా దివ్యాంగులగా మారిన వారి కోసం పీడీయుఎన్ఐపీపీడీలో 3డీ ప్రింటెడ్ స్పైనల్ ఆర్థోసిస్ రూపొందించబడింది.
3డీ సాంకేతికతతో బహుళ ప్రయోజనాలు ఉన్నాయి..
- 3డీ టెక్నాలజీతో ఆర్థోసిస్ మరియు ప్రొస్థెసిస్ అమరిక ఖచ్చితత్వాన్ని పెంచుతుంది.
- ఇది రోగికి సౌకర్యాన్ని మెరుగుపరుస్తుంది.
- మరింత కాస్మెటిక్ గా అమర్చేందుకు వీలు పడుతుంది.
- ఈ సాంకేతికత ఆర్థోసిస్ మరియు ప్రొస్థెసిస్ కోసం తయారీ ప్రక్రియ సమయాన్ని తగ్గించడంతో పాటు పరికరాల నాణ్యతను మెరుగుపరుస్తుంది.
- 3డీ ప్రింటింగ్ విధానంలో, రోగి కంప్యూటర్ స్కానర్ ద్వారా స్కాన్ చేయబడతాడు. ఆర్థోటిక్ మరియు ప్రొస్థెసిస్ పరికరాల 3డీ ప్రింటింగ్కు ముందు సాఫ్ట్వేర్ ఉపయోగించి కంప్యూటర్ అచ్చుపై బయోమెకానికల్ అప్లికేషన్లను వర్తింపజేస్తారు. దీని కారణంగా రోగి యొక్క వైకల్యాన్ని సరిదిద్దడానికి, తగిన మద్దతును ఇవ్వడానికి పరికరాల బయోమెకానికల్ ప్రభావాన్ని మెరుగుపరుస్తుంది.
- 3D సాంకేతికత యొక్క ప్రయోజనాన్ని దృష్టిలో ఉంచుకుని, లోకోమోటర్ కోసం నేషనల్ ఇన్స్టిట్యూట్ పని చేస్తుందని భావిస్తున్నారు. వికలాంగులకు మెరుగైన పునరావాస సేవలను అందించడానికి ఈ సాంకేతికతను ఉపయోగించాలని భావిస్తున్నారు.(Visitor Counter : 122
ఆర్థిక మంత్రిత్వ శాఖ
గౌహతి మరియు దిమాపూర్ ఇండో-మయన్మార్ సరిహద్దు ద్వారా దేశంలోకి అక్రమంగా తరలించిన రూ. 8.38 కోట్ల విలువైన 15.93 కేజీల విదేశీ బంగారాన్ని స్వాధీనం చేసుకున్న డీఆర్ఐ
వ్యవస్థీకృత అక్రమ బంగారం రవాణాను అరికట్టేందుకు కఠిన చర్యలు తీసుకుంటున్న డైరెక్టరేట్ ఆఫ్ రెవెన్యూ ఇంటెలిజెన్స్  "గోల్డ్ ఆన్ ది హైవే" అనే కోడ్ పేరుతోఅమలు చేసిన మరో ముఖ్యమైన ఆపరేషన్లో ఇండో-మయన్మార్ సరిహద్దు లో 8.38 కోట్ల రూపాయల విలువ చేసే 15.93 కిలోల విదేశీ-మూలాల బంగారాన్ని స్వాధీనం చేసుకుంది. 2022 మే 12న గౌహతి మరియు దిమాపూర్లో ఈ ఆపరేషన్ ను డీఆర్ఐ నిర్వహించింది.
నిర్దిష్ట ఇంటెలిజెన్స్ సమాచారం మేరకు డీఆర్ఐ అధికారులు మావో, మణిపూర్ నుండి అస్సాంలోని గౌహతి వరకు విడివిడిగా ప్రయాణిస్తున్న రెండు చమురు ట్యాంకర్లు మరియు ఒక ట్రక్కుపై గట్టి నిఘా పెట్టారు. 2022 మే12 తెల్లవారుజామున దిమాపూర్ మరియు గౌహతి మధ్య జాతీయ రహదారి వెంబడి వివిధ పాయింట్ల వద్ద ఈ వాహనాలను ఏకకాలంలో డీఆర్ఐ అధికారులు అడ్డగించారు.
అడ్డగించిన వాహనాలను క్షుణంగా తనిఖీ చేసిన అధికారులు మూడు వాహనాల వేర్వేరు భాగాలలో కనిపించకుండా జాగ్రత్తగా దాచిపెట్టిన 15.93 కిలోల బరువున్న 96 బంగారు బిస్కెట్లు స్వాధీనం చేసుకున్నారు. ఈ ఆపరేషన్లో సిండికేట్కు చెందిన ఐదుగురిని అరెస్టు చేసి మూడు వాహనాలను స్వాధీనం చేసుకున్నారు. అధికారులు తదుపరి విచారణ కొనసాగిస్తున్నారు.
2021-22 ఆర్థిక సంవత్సరంలో డిఆర్ఐ 833 కిలోల బంగారాన్ని స్వాధీనం చేసుకుంది, దీని విలువ 405 కోట్ల రూపాయల వరకు ఉంటుంది. దేశవ్యాప్తంగా వివిధ ప్రాంతాలతో పాటు ఈశాన్య రాష్ట్రాల్లో కూడా డిఆర్ఐ నిఘా పెంచింది. ఈశాన్య రాష్ట్రాల్లో డీఆర్ఐ 102.6 కోట్ల రూపాయల విలువ చేసే దాదాపు 208 కేజీల బంగారాన్ని స్వాధీనం చేసుకుంది. అత్యంత సున్నితమైన ఇండో-మయన్మార్ మరియు భారత్ -బంగ్లాదేశ్ సరిహద్దుల ద్వారా అక్రమంగా బంగారం రవాణా అవుతున్నదని డీఆర్ఐ గుర్తించింది.
భారతదేశ ఆర్థిక మూలాలను దెబ్బ తీసేందుకు జరుగుతున్న ప్రయత్నాలను డీఆర్ఐ సకాలంలో గుర్తించి దాడులు చేసి అక్రమాలను సమర్ధంగా నిరోదిస్తోంది. అక్రమ రవాణాకు పాల్పడుతున్న వారిని అణచివేసేందుకు డీఆర్ఐ సిద్ధంగా ఉంది.
ప్రధాన మంత్రి కార్యాలయం
మణిపుర్ రాష్ట్ర స్థాపన దినం నాడు ఆ రాష్ట్ర ప్రజల కు శుభాకాంక్షలు తెలిపిన ప్రధాన మంత్రి
ప్రధాన మంత్రి శ్రీ నరేంద్ర మోదీ మణిపుర్ రాష్ట్ర స్థాపన దినం నాడు ఆ రాష్ట్ర ప్రజల కు శుభాకాంక్షలు తెలిపారు.
‘‘మణిపుర్ ప్రజల కు రాష్ట్ర స్థాపన దిన శుభాకాంక్షలు. దేశాభివృద్ధి కి మణిపుర్ ప్రజలు అందిస్తున్న తోడ్పాటు ను చూసుకొని భారతదేశం గర్విస్తోంది. మణిపుర్ నూతన ఆవిష్కరణల కు, ప్రతిభావంతులైన క్రీడాకారులకు ఆటపట్టు గా ఉంది. ఈ రాష్ట్రం ప్రగతి పథం లో తన ప్రయాణాన్ని దిగ్విజయం గా కొనసాగిస్తూ ఉండాలంటూ శుభాకాంక్షలు అందిస్తున్నాను’’ అని ప్రధాన మంత్రి శ్రీ నరేంద్ర మోదీ ఒక ట్వీట్ సందేశం లో పేర్కొన్నారు.
-Narendra Modi
@narendramodi
Statehood Day greetings to the people of Manipur. India is proud of Manipur’s contribution to national development. Manipur is a powerhouse of innovation and sporting talent. I wish the state the very best in its journey towards progress.
8:22 AM · Jan 21, 2021
16K
2.3K people are Tweeting about this
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
రేపు ఇటానగర్లో పరిపాలనా సంస్కరణలపై రెండు రోజుల ప్రాంతీయ సదస్సును ప్రారంభించనున్న కేంద్ర మంత్రి డాక్టర్ జితేంద్ర సింగ్, అరుణాచల్ ప్రదేశ్ ముఖ్యమంత్రి శ్రీ పెమా ఖండూ
అరుణాచల్ ప్రదేశ్ ప్రభుత్వ అడ్మినిస్ట్రేటివ్ సర్వీసెస్లోని 500 మంది అధికారుల కోసం పరిపాలనలో మిడ్-కెరీర్ బిల్డింగ్ ప్రోగ్రామ్లను నిర్వహించడం కోసం అరుణాచల్ప్రదేశ్ ప్రభుత్వంతో డిఏఆర్పిజి అవగాహన ఒప్పందం.
18-19 ఆగస్ట్, 2022 తేదీల్లో ఇటానగర్లో "పరిపాలన సంస్కరణల ద్వారా పౌరులను, ప్రభుత్వాన్ని మరింత చేరువ చేయడం" అనే అంశంపై రెండు రోజుల ప్రాంతీయ సమావేశం జరుగనుంది. ఈ ప్రాంతీయ సమావేశాన్ని పరిపాలనా సంస్కరణలు మరియు ప్రజా ఫిర్యాదుల శాఖ, అరుణాచల్ ప్రదేశ్ ప్రభుత్వం సహకారంతో నిర్వహిస్తోంది.
కేంద్ర సహాయ మంత్రి  సైన్స్ & టెక్నాలజీ; సహాయ మంత్రి  ఎర్త్ సైన్సెస్; పిఎంఓ సహాయమంత్రి, పర్సనల్, పబ్లిక్ గ్రీవెన్స్, పెన్షన్స్, అటామిక్ ఎనర్జీ మరియు స్పేస్, డాక్టర్ జితేంద్ర సింగ్తో పాటు అరుణాచల్ ప్రదేశ్ ముఖ్యమంత్రి శ్రీ పెమా ఖండూ, అరుణాచల్ ప్రదేశ్ ఉప ముఖ్యమంత్రి శ్రీ చౌనా మెయిన్ ఈ రెండు రోజుల కార్యక్రమాన్ని ప్రారంభిస్తారు.
నేషనల్ సెంటర్ ఫర్ గుడ్ గవర్నెన్స్ , డిపార్ట్మెంట్ ఆఫ్ అడ్మినిస్ట్రేటివ్ రిఫార్మ్స్ & పబ్లిక్ గ్రీవెన్స్  అరుణాచల్ ప్రదేశ్ ప్రభుత్వ పరిపాలనా సేవలకు చెందిన 500 మంది అధికారుల కోసం గవర్నెన్స్లో మిడ్-కెరీర్ బిల్డింగ్ ప్రోగ్రామ్లను నిర్వహించడానికి వచ్చే ఐదేళ్ల కోసం అరుణాచల్ ప్రదేశ్ ప్రభుత్వంతో అవగాహన ఒప్పందం కుదుర్చుకుంటుంది.
2-రోజుల సమావేశంలో, వివిధ సెషన్లు ఉండనున్నాయి:  పాలనలో సంస్కరణలు;  ఈశాన్య రాష్ట్రాల్లో పబ్లిక్ గ్రీవెన్స్ రిడ్రెసల్ మరియు ఇ-ఆఫీస్;  ఈశాన్య రాష్ట్రాలలో సుపరిపాలన పద్ధతులు; ~v) డిస్ట్రిక్ట్ గుడ్ గవర్నెన్స్ ఇండెక్స్ మరియు  సుపరిపాలన పద్ధతులు.
ఈ కాన్ఫరెన్స్ భారతదేశంలోని ఈశాన్య, తూర్పు రాష్ట్రాలకు అంకితం చేయబడింది. కాన్ఫరెన్స్లో దేశవ్యాప్తంగా 300 మందికి పైగా ప్రతినిధులు పాల్గొనే అవకాశం ఉంది. సదస్సు సెమీ వర్చువల్ విధానంలో జరుగనుంది.
కేంద్ర, రాష్ట్ర మరియు జిల్లా స్థాయిలో వివిధ పరిపాలనా సంస్కరణల ద్వారా ప్రభుత్వం మరియు పౌరులను మరింత చేరువ చేసే ప్రయత్నమే ఈ సదస్సు ఉద్దేశం. అభివృద్ధి చెందుతున్న సాంకేతికతలను మరియు ICT నిర్వహణను ఉపయోగించడంలో "గరిష్ట పాలన, కనిష్ట ప్రభుత్వం" అనే విధాన లక్ష్యంతో తర్వాతి తరం సంస్కరణలు, ఆవిష్కరణలను అనుసరించే డిజిటల్ సాంకేతిక పరిజ్ఞానాన్ని ఉపయోగించడం, ప్రభుత్వ ప్రక్రియల రీ-ఇంజనీరింగ్, ఇ-సేవలకు సార్వత్రిక ప్రాప్యత, జిల్లా స్థాయిలో డిజిటల్ కార్యక్రమాలలో శ్రేష్ఠతను కల్పించడం దీని ముఖ్య ఉద్దేశం.
ఏఆర్పీజి జాయింట్ సెక్రటరీ శ్రీ ఎన్బీఎస్ రాజ్పుత్ స్వాగత ప్రసంగం చేస్తారు. అనంతరం ప్రభుత్వ ముఖ్య కార్యదర్శి శ్రీ ధర్మేంద్ర; డోనర్ సెక్రటరీ శ్రీ లోక్ రంజన్, ఏఆర్పీజి కార్యదర్శి శ్రీ వి. శ్రీనివాస్ ప్రారంభ సెషన్లో ప్రసంగిస్తారు. ఈశాన్య ప్రాంతంలో 2021లో పీఎం అవార్డ్ ఇనిషియేటివ్లపై డీఎఆర్పిజి రూపొందించిన చిత్రం ప్రదర్శించబడుతుంది. ప్రారంభ సెషన్లో ప్రభుత్వ కార్యదర్శి  శ్రీ అజయ్ చగ్తీ కృతజ్ఞతలు తెలుపుతారు.
<><><><><>
(Visitor Counter : 62
ఆర్థిక మంత్రిత్వ శాఖ
కట్ మరియు పాలిష్ వజ్రాల తిరిగి దిగుమతి చేసుకునే గడువు మూడు నెలలు పొడిగింపు
కోవిడ్-19 మహమ్మారి పరిస్థితిని దృష్టిలో ఉంచుకుని ప్రభుత్వం నేడు రత్నాలు మరియు ఆభరణాల రంగానికి గొప్ప ఉపశమనం కలిగించే నిర్ణయం తీసుకుంది.
ధ్రువీకరణ మరియు గ్రేడింగ్ కోసం విదేశాలకు పంపిన కట్ మరియు పాలిష్ వజ్రాలను తిరిగి దిగుమతి చేసుకొనే గడువును మరో మూడు నెలల వరకు కేంద్రం పొడిగించింది. విదేశాలలో పేర్కొన్న ప్రయోగశాలల్లో తగిన ధ్రువీకరణ మరియు నాణ్యత గ్రేడింగ్లను పూర్తి చేసుకున్న తర్వాత కట్ మరియు పాలిష్ వజ్రాలను ఎగుమతిదారులు తిరిగి తీసుకురావడానికి తాజాగా పొడిగించిన మూడు నెలల కాలావధి అందుబాటులో ఉంటుందని సీబీఐసీ తెలిపింది. గ్రేడింగ్లను పూర్తి చేసుకున్న తర్వాత కట్ మరియు పాలిష్ వజ్రాల దిగుమతులకు ఈ పొడిగింపు వర్తిస్తుందని తెలిపింది. వీటిని ఫిబ్రవరి 1, 2020 నుండి జూలై 31, 2020 మధ్య తిరిగి దిగుమతి చేసుకోవాల్సి ఉంది. కానీ కోవిడ్-19 మహమ్మారి పరిస్థితితో ఏర్పడిన అంతరాయం కారణంగా వీటిని సకాలంలో తిరిగి తీసుకు రాలేక పోయారు. దీంతో 9 మార్చి 2012 నాటి కస్టమ్స్కు చెందిన నోటిఫికేషన్ నెంబర్ 09/2012ను సవరించడం ద్వారా తాజా ఉపశమనాన్ని ప్రకటించినట్లు సీబీఐసీ తెలిపింది. కేంద్ర తాజా నిర్ణయంతో బేసిక్ కస్టమ్స్ డ్యూటీ మరియు ఐజీఎస్టీ చెల్లించకుండానే పొడిగించిన కాలంలో వర్తకులు తిరిగి దిగుమతి చేసుకోవడానికి వీలు కలుగనుంది. గత మూడేండ్లుగా సగటు వార్షిక ఎగుమతి టర్నోవర్ రూ.5 కోట్ల మేర కలిగి ఉన్నవారికి ఈ సౌకర్యం అందుబాటులో ఉండనుంది. గ్రేడెడ్ కట్, పాలిష్ చేసిన వజ్రాలు విదేశాలలో చిక్కుకొని ఇబ్బందుల్లో ఉన్న ఆయా ఎగుమతిదారులకు ఈ మూడు నెలల కాలావధికి సంబంధించిన పొడిగింపు ఉపశమనం ఇవ్వబడుతుంది. మహమ్మారి కారణంగా ఏర్పడిన పరిస్థితుల కారణంగా తిరిగి వజ్రాల దిగుమతి చేసుకోవడానికి అనుమతి ఉంది. ఇటువంటి అనేక కన్సైన్మెంట్లో కస్టమ్స్ వారి క్లియరెన్స్ కోసం నిలిచిపోయి ఉన్నాయి.
సాంస్కృతిక మంత్రిత్వ శాఖ
సికింద్రాబాద్లో జరిగిన కౌశల్ మహోత్సవంలో ఎంపిక అయిన అభ్యర్థులకు నియామక పత్రాలు అందించిన కేంద్ర మంత్రి శ్రీ.జి.కిషన్ రెడ్డి
సికింద్రాబాద్లో జరిగిన కౌశల్ మహోత్సవంలో ఎంపిక అయిన అభ్యర్థులకు కేంద్ర పర్యాటక, సాంస్కృతిక,ఈశాన్య ప్రాంత అభివృద్ధి శాఖ మంత్రి శ్రీ.జి.కిషన్ రెడ్డి నియామక పత్రాలు అందజేశారు. సికింద్రాబాద్లో ఈరోజు జరిగిన కౌశల్ మహోత్సవ్ ముగింపు కార్యక్రమంలో ముఖ్య అతిధిగా పాల్గొన్న శ్రీ కిషన్ రెడ్డి ఎంపిక అభ్యర్థులకు నియామక పత్రాలు అందించారు. ఈ సందర్భంగా మాట్లాడిన శ్రీ కిషన్ రెడ్డి నైపుణ్యంతో విధులను సమర్ధంగా నిర్వర్తించడానికి వీలవుతుందన్నారు. వివిధ రంగాలలో పెరుగుతున్న అవకాశాలను భర్తీ చేయడానికి నైపుణ్యం కలిగిన మానవ వనరులు అవసరం అవుతాయని అన్నారు. దీనిని దృష్టిలో ఉంచుకుని వివిధ రంగాలలో నైపుణ్యాభివృద్ధి కార్యక్రమాలు నిర్వహించాలని అన్నారు. యువత ఆశలు సఫలం అయ్యేలా చూడాలన్న లక్ష్యంతో ప్రముఖ సంస్థల సహకారంతో కౌశల్ మహోత్సవ్ కార్యక్రమాన్ని ఉపాధి అవకాశాలు కల్పిస్తున్నామన్నారు. దేశంలో నైపుణ్యం కలిగిన మానవ వనరుల అభివృద్ధికి ప్రధానమంత్రి శ్రీ నరేంద్ర మోదీ ప్రాధాన్యత ఇస్తున్నారని శ్రీ కిషన్ రెడ్డి తెలిపారు. అవసరమైన శిక్షణ ఇచ్చి వివిధ రంగాలలో ఉపాధి పొందేలా కౌశల్ మహోత్సవ్ ద్వారా ప్రభుత్వం కృషి చేస్తున్నదని శ్రీ కిషన్ రెడ్డి వివరించారు. యువతకు ఉద్యోగాలు లభించేలా చూసేందుకు నేషనల్ స్కిల్ డెవలప్మెంట్ కార్పొరేషన్ సహకారంతో కేంద్ర నైపుణ్యాభివృద్ధి, వ్యవస్థాపక మంత్రి శాఖ భవిష్యత్తులో పెద్ద ఎత్తున ఉద్యోగ మేళాలు నిర్వహిస్తుందన్నారు.
నియామక పత్రాలు పొందిన వారిని అభినందించిన కేంద్ర మంత్రి భవిష్యత్తులో ఉన్నత శిఖరాలు చేరుకోవాలని ఆకాంక్షించారు. కార్యక్రమాన్ని విజయవంతం చేసిన ఎన్ఎస్ డిఐ, ఎన్ఐపియూఎన్ఏ, ఎన్ఎస్టిఐ సిబ్బందిని, వాలంటీర్లను మంత్రి అభినందించారు.
ఎన్ఎస్డిసి జనరల్ మేనేజర్ పంగ్ఖురి బోర్గోహైన్ మాట్లాడుతూ సరైన ఉద్యోగాలు, అప్రెంటిస్షిప్ అవకాశాలు, కౌన్సెలింగ్ నిర్వహించి అధ్యార్దులు తమకు నచ్చిన రంగాన్ని ఎంచుకునేందుకు ఉద్యోగ మేళా నిర్వహించామని తెలిపారు. ప్రభుత్వం అమలు చేస్తున్న వివిధ పథకాల వివరాలు అందించి వాటి ద్వారా ప్రయోజనం పొందేలా చూసేందుకు, పీఎంకేవై, ఐటీ కోర్సులుతదితర అంశాలపై అవగాహన కల్పిస్తున్నామని తెలిపారు. ఉద్యోగ మేళా నిర్వహణకు సహకరించిన శ్రీ జి. కిషన్ రెడ్డికి ఈ సందర్భంగా కృతజ్ఞతలు తెలిపారు. ఉద్యోగ మేళాకు దాదాపు 5000 మంది హాజరయ్యారు. వారిలో దాదాపు
1500 ఉద్యోగాలు పొందారు. 150 కి పైగా సంస్థలు కార్యక్రమంలో పాల్గొన్నాయి. అభ్యర్థులకు కౌన్సెలింగ్, ప్రీ-స్క్రీనింగ్, ఉద్యోగ అవకాశాలకు సంబంధించిన సమాచారాన్ని అందించారు.
ఈ కార్యక్రమంలో ఎన్ఎస్టిఐ ఆంధ్రప్రదేశ్ తెలంగాణ ప్రాంతీయ డైరెక్టర్ కే శ్రీనివాసరావు, ఎన్ఎస్టిఐ చైర్మన్ IMC శ్రీ సూర్య రాజ్ కూడా పాల్గొన్నారు.
ప్రధాన మంత్రి కార్యాలయం
పారాలింపిక్స్ ఆటల లో పురుషుల డిస్కస్ త్రో లో రజత పతకాన్ని గెలిచినందుకు శ్రీ యోగేశ్ కథూనియా కు అభినందనలు తెలిపిన ప్రధాన మంత్రి
టోక్యో లో పారాలింపిక్స్ ఆటల లో పురుషుల డిస్కస్ త్రో పోటీ లో రజత పతకాన్ని గెలిచినందుకు శ్రీ యోగేశ్ కథూనియా కు ప్రధాన మంత్రి శ్రీ నరేంద్ర మోదీ అభినందనలు తెలిపారు.
‘‘శ్రీ యోగేశ్ కథూనియా విశిష్టమైనటువంటి ప్రదర్శన ను ఇచ్చారు. ఆయన రజత పతకాన్ని స్వదేశానికి తీసుకు వస్తున్నందుకు సంతోషం గా ఉంది. ఆయన మార్గదర్శక సఫలత వర్ధమాన క్రీడాకారుల కు, క్రీడాకారిణుల కు ప్రేరణ ను ఇస్తుంది. ఆయన కు ఇవే అభినందనలు. ఆయన భావి ప్రయాసల లో కూడాను రాణిస్తారు అని ఆకాంక్షిస్తున్నాను’’ అని ప్రధాన మంత్రి ఒక ట్వీట్ పేర్కొన్నారు.
రహదారి రవాణా, హైవేల మంత్రిత్వ శాఖ
డ్రైవర్లు, రవాణాదారులు ఎదుర్కొనే సరుకు రవాణా, ఖాళీ ట్రక్కుల ఫిర్యాదులు / సమస్యల పరిష్కారానికి అందుబాటులోకి ఎంహెచ్ఏ కంట్రోల్ రూమ్
- ఎంహెచ్ఏ కంట్రోల్ రూమ్లో సేవలకు ఎంఓఆర్టీహెచ్ అధికారుల నియామకం
- ఎంహెచ్ఏ హెల్ప్లైన్ నంబర్ 1930,ఎన్హెచ్ఏఐ హెల్ప్లైన్ నంబర్ 1033కు డయల్ చేసి
తగిన సహాయం కోరవచ్చు
లాక్డౌన్ సమయంలో దేశవ్యాప్తంగా అంతర్రాష్ట్ర రవాణా కోసం ఖాళీ ట్రక్కులతో సహా సరుకుల రవాణా కార్యకలాపాల్లో పాలుపంచుకుంటున్న డ్రైవర్లు / రవాణాదారుల యొక్క ఫిర్యాదులు / సమస్యలను వేగంగా పరిష్కరించడానికి కేంద్ర ప్రభుత్వం హోం వ్యవహారాల మంత్రిత్వ శాఖ  కంట్రోల్ రూమ్ను వినియోగించాలని సర్కారు నిర్ణయించింది. రహదారి రవాణా మరియు రహదారుల మంత్రిత్వ శాఖకు  చెందిన అధికారులను ఇందుకోసం నియమించింది. వీరు ఎంహెచ్ఏ కంట్రోల్ రూములో ఉంటూ వచ్చే ఫిర్యాదులు, సమస్యలకు తగిన పరిష్కారం సహాయం అందించనున్నారు. లాక్డౌన్లో రవాణాకు సంబంధించి ఏదైనా ఫిర్యాదు చేయడానికి డ్రైవర్లు / రవాణాదారుల ఎంహెచ్ఏ కంట్రోల్ రూము నంబరు 1930 అందుబాటులో ఉంచారు. దీనికి అదనంగా జాతీయ రహదారి సంబంధిత సమస్యలు, ఫిర్యాదుల నిమిత్తం ఎన్హెచ్ఏఐ హెల్ప్లైన్ నంబర్ 1033 కూడా అందుబాటులో ఉంటుంది.
రాష్ట్రాలు, కేంద్ర పాలిత ప్రాంతాల సమన్వయంతో చర్యలు..
ట్రక్కు డ్రైవర్లు / రవాణాదారులకు కావాల్సిన సమాచారం అందించేందుకు గాను ఎంఓఆర్టీహెచ్, ఎన్హెచ్ఏఐ, రాష్ట్రాలు, కేంద్ర పాలిత ప్రాంతాలకు చెందిన రవాణా విభాగాలు / రవాణా సంఘాలు అవసరమైన చర్యలు తీసుకుంటాయి. ఎంహెచ్ఏ కంట్రోల్ రూములో ఎంఓఆర్టీహచ్ నుండి నియమించబడిన అధికారులు రవాణా రంగం / డ్రైవర్లకు సంబంధించిన ఫిర్యాదుల పరిష్కారానికి తగిన సహాయం చేస్తారు. ఇటువంటి ఫిర్యాదులపై ఎంఓఆర్టీహెచ్ అధికారులు రోజువారీ నివేదికను కూడా సంకలనం చేయనున్నారు. లాక్డౌన్ సమయంలో కేంద్రం హోం శాఖ ఆదేశాలు, మార్గదర్శకాల మేరకు రవాణా కార్యకలాపాలు నిర్వహించబడుతున్నయని చెప్పవచ్చు. ఖాళీ ట్రక్కులతో పాటుగా డ్రైవర్లు / క్లీనర్లు వారి నివాసం నుండి ట్రక్ పార్కింగ్ స్థలం దగ్గరకు వెళ్లేందుకు, రవాణా కార్యకలాపాల నిమిత్తం ప్రయాణించేటప్పుడు డ్రైవర్లు మరియు రవాణాదారుల ఫిర్యాదుల పరిష్కారానికి ఈ చర్య తోడ్పడనుంది. భారతదేశంలో కోవిడ్-19 మహమ్మారిని అరికట్టడానికి ప్రకటించిన లాక్డౌన్ వేళ రాష్ట్రాలు / కేంద్ర పాలిత ప్రాంతాలలో వస్తు రవాణా కదలికలో ఉన్న అడ్డంకులు వివిధ సమస్యలను ఈ సరికొత్త విధానం బాగా పరిష్కరిస్తుందని భావిస్తున్నారు.
(
ప్రధాన మంత్రి కార్యాలయం
ప్రధానమంత్రి శ్రీనరేంద్రమోదీ, మొజాంబిక్ అధ్యక్షుడు పిలిపె జసింటో న్యూసి మధ్య టెలిఫోన్ సంభాషణ
ప్రధానమంత్రి శ్రీ నరేంద్రమోదీ ఈరోజు , మొజాంబిక్ అధ్యక్షుడు ఫిలిపె జసింటో న్యూసితో ఫోన్లో మాట్లాడారు.
(కోవిడ్ -19 మహమ్మారి వల్ల కొనసాగుతున్న సవాళ్ళగురించి ఇరువురు నాయకులు చర్చించారు. ఆరోగ్య సంక్షోభ సమయంలో మోజాంబిక్ కు అత్యావశ్యక మందులు, పరికరాలు అందించడం సహా, ఆ దేశం సాగిస్తున్న కృషికి మద్దతు నిచ్చేందుకు ప్రధానమంత్రి తన సానుకూలతను వ్యక్తం చేశారు.
ఆరోగ్య సంరక్షణ, ఔషధ సరఫరాలకు సంబంధించి ఉభయదేశాల మధ్యగల సన్నిహిత సహకారానికి మొజాంబిక్ అధ్యక్షుడు తన అభినందనలు తెలిపారు.
ఇరువురు నాయకులు ఇతర ముఖ్యమైన అంశాలైన భారతీయ పెట్టుబడులు, మొజాంబిక్ లో అభివృద్ధి ప్రాజెక్టుల గురించి ఈ సందర్భంగా చర్చించారు. ఆఫ్రికాతో భారతదేశానికిగల మొత్తం భాగస్వామ్యంలో మొజాంబిక్ ఒక ప్రధాన స్తంభం వంటిదని ప్రధానమంత్రి అన్నారు.మెజాంబిక్ కు చెందిన బొగ్గు, సహజవాయు రంగాలలో భారతీయ కంపెనీలు పెద్ద ఎత్తున పెట్టుబడులకు హామీ ఇచ్చిన విషయాన్ని ప్రధానమంత్రి ఈ సందర్భంగా ప్రస్తావించారు.
రక్షణ, భద్రత రంగాలలో పెరుగుతున్న ద్వైపాక్షిక సహకారంపై ఇరువురు నాయకులు సంతృప్తి వ్యక్తం చేశారు. ఉత్తర మొజాంబిక్లో ఉగ్రవాద కార్యకలాపాలపై అధ్యక్షుడు న్యూసీ తన ఆందోళనను ప్రధానమంత్రితొ పంచుకున్నారు. మొజాంబిక్ పోలీసులు, భద్రతా బలగాల సామర్ద్య నిర్మాణంతోపాటు ఆ దేశానికి అన్నివిధాలా సాధ్యమైన మద్దతునిస్తామని ప్రధానమంత్రి హామీఇచ్చారు.
మొజాంబిక్లో భారతీయులు, భారతీయ సంతతివారి భద్రత, రక్షణకు మొజాంబిక్ అధికారవర్గాలు సాగిస్తున్న కృషి కి ప్రధానమంత్రి ప్రత్యేక కృతజ్ఞతలు తెలిపారు.
ప్రస్తుత కోవిడ్ మహమ్మారి సమయంలో సహకారం, మద్దతుకు సంబంధించి మరిన్ని మార్గాలను అన్వేషించడానికి ఇరు దేశాల అధికారులు సన్నిహిత సంబంధాలు కలిగి ఉంటారన్న విషయమై ఇరువురు నాయకులు అంగీకారం తెలిపారు.
ప్రధాన మంత్రి కార్యాలయం
‘ప్రపంచ ధరిత్రి దినం’ సందర్భం లో టిఎమ్ పికె ఒక లక్ష మొక్కల పెంపకం కార్యక్రమాన్ని ఏర్పాటు చేయడాన్ని ప్రశంసించిన ప్రధాన మంత్రి
‘ప్రపంచ ధరిత్రి దినం’ సందర్భం లో ఒక లక్ష మొక్కల ను నాటాలన్న కార్యక్రమాన్ని తకామ్ మిసింగ్ పొరిన్ కెబాంగ్  తీసుకోవడాన్ని ప్రధాన మంత్రి శ్రీ నరేంద్ర మోదీ ప్రశంసించారు.
అసమ్ లోని లఖీంపుర్ లోక్ సభ్ ఎమ్ పి శ్రీ ప్రదాన్ బరువా ట్వీట్ కు ప్రధాన మంత్రి సమాధానాన్ని ఇస్తూ,
‘‘స్థిర అభివృద్ధి ని పెంపొందించేందుకు ఒక మంచి ప్రయాస.’’ అని ఒక ట్వీట్ లో పేర్కొన్నారు.
ప్రధాన మంత్రి కార్యాలయం
ఆషాఢ పూర్ణిమ- ధమ్మ చక్ర దినం కార్యక్రమం లో ప్రధాన మంత్రి సందేశం
నమో బుద్ధాయ,
నమో గురుభ్యో.
ఆదరణీయ రాష్ట్రపతి గారు,
ఇతర అతిథులు,
మహిళ లు మరియు సజ్జనులారా.
మీకు అందరికీ సంతోషదాయకం అయినటువంటి ధమ్మ చక్ర దినం, ఆషాఢ పూర్ణిమ ల శుభాకాంక్షలు. ఈ రోజు న మనం గురు పూర్ణిమ ను కూడా వేడుక గా జరుపుకొంటాం. ఈ దినాన, భగవాన్ బుద్ధుడు జ్ఞాన సిద్ధి ని పొందిన అనంతరం ప్రపంచాని కి తన ఒకటో బోధ ను పంచి పెట్టారు. మన దేశం లో ఒక మాట ను చెబుతారు.. ఎక్కడ జ్ఞానం ఉంటుందో అక్కడ దోషరాహిత్యం ఉంటుంది అని. మరి ప్రబోధకుడు స్వయంగా బుద్ధుడే అయినప్పుడు, ఈ తత్వం లోక కల్యాణానికి సమాన పదం గా మారిపోవడం స్వాభావికమే అవుతుంది. బుద్ధుడు పరిత్యాగం, సంయమం అనే కొలిముల లో తపించుకుపోయి, మాట్లాడారంటే, అప్పుడు ఆ మాట లు కేవలం పదాలు కావు, ధమ్మ తాలూకు మొత్తం చక్రమే పరిభ్రమించడం మొదలవుతుంది. ఆయన ధర్మోపదేశాన్ని అప్పట్లో అయిదు మంది శిష్యుల కు మాత్రమే అందించారు, కానీ ప్రస్తుతం ఆ తత్వాన్ని అనుసరిస్తున్న వారు, బుద్ధుని పట్ల విశ్వాసం కలిగిన అటువంటి వారు ప్రపంచం అంతటా విస్తరించారు.
మిత్రులారా,
భగవాన్ బుద్ధుడు పూర్ణ జీవనం మరియు సంపూర్ణ జ్ఞానం తాలూకు ఒక సూత్రాన్ని మనకు ప్రసాదించారు. దు:ఖాని కి కారణాన్ని గురించి, దు:ఖాల ను ఎలాగ గెలవవచ్చు అనే దానిని గురించి ఆయన వివరంగా చెప్పారు. భగవాన్ బుద్ధుడు మనకు పవిత్రమైనటువంటి ఎనిమిది విధాలైన సూత్రాల ను  గురించి చెప్పారు. వాటినే జీవించడానికి సంబంధించిన ఎనిమిది మంత్రాలు అని కూడా అనుకోవచ్చు. మన మనస్సు కు, వాణి కి, మన సంకల్పానికి మధ్య సామంజస్యం, మన కర్మల కు, ప్రయాసల కు మధ్య సంతులనం ఉండిందీ ఉంటే గనక అటువంటప్పుడు మనం దు:ఖాల నుంచి బయటపడి ప్రగతి ని, సుఖాన్ని పొందగలుగుతాం. ఇదే సంతులనం మనకు మంచి కాలం లో లోక కల్యాణానికై పాటు పడేందుకు ప్రేరణ ను ఇస్తుంది, కష్ట కాలాల్లో ధైర్యం గా ఉండేందుకు శక్తి ని ఇస్తుంది.
మిత్రులారా,
ప్రస్తుత కరోనా మహమ్మారి కాలం లో భగవాన్ బుద్ధుడు మరింత ఎక్కువ సందర్భ శుద్ధి కలిగిన వారు అవుతున్నారు. బుద్ధుని మార్గాన్ని అవలంబించడం ద్వారా అత్యంత కఠినం అయిన సవాళ్ల ను కూడా మనం ఎలాగ ఎదుర్కోవచ్చో భారతదేశం చాటిచెప్పింది. ఇవాళ అన్ని దేశాలు సంఘీభావం తో ముందుకు పోతున్నాయి, బుద్ధుని బోధల ను అనుసరించడం ద్వారా ప్రతి ఒక్క దేశం మరొక దేశాని కి బలం గా మారుతూ ఉన్నాయి. ఈ దిశ లో ఇంటర్ నేశనల్ బుద్ధిస్ట్ కాన్ ఫెడరేశన్ చేపట్టినటువంటి ‘కేర్ విత్ ప్రేయర్’ కార్యక్రమం చాలా ప్రశంసనీయం గా ఉంది.
మిత్రులారా,
ధమ్మపదం అంటుంది కదా:
‘ న హీ వేరేన్ వేరాని,
సమ్మన్తీధ్ కుదాచనమ్.
అవేరేన్ చ సమ్మన్తి,
ఎస్ ధమ్మో సనన్తతో ’ అని.
ఈ మాటల కు, శత్రుత్వం తో శత్రుత్వం శాంతించదు. అంతకన్న, శత్రుత్వాన్ని ప్రేమ తోను, పెద్ద మనస్సు తో ను శాంతింపచేయవచ్చును అని భావం. విషాద వేళల్లో, ప్రపంచం ప్రేమ మరియు సద్భావాల తాలూకు శక్తి ని అనుభూతి చెందింది. బుద్ధుని ఈ జ్ఞానం, మానవ జాతి కి కలిగినటువంటి ఈ అనుభవం సమృద్ధం అయ్యే కొద్దీ, ప్రపంచం సఫలత కు, సమృద్ధి కి చెందిన కొత్త శిఖరాల ను అందుకోగలుగుతుంది.
ఈ అపేక్ష తో, మరో సారి మీకు అందరికీ అనేక అభినందన లు.
ఆరోగ్యం గా ఉండండి, మానవత కు సేవ చేయడాన్ని కొనసాగించండి.
ధన్యవాదాలు.
అస్వీకరణ: ప్రధాన మంత్రి ప్రసంగాని కి ఇది రమారమి అనువాదం. సిసలు ఉపన్యాసం హిందీ భాష లో సాగింది.